પાણી આપણા જીવનમાં ઘણુ મહત્વ ધરાવે છે. જો તમે પૂરતુ પાણી નહી પીવો તો તમારી કિડની બરાબર કામ નહી કરે. જ્યારે કિડનીની કાર્ય કરવાની ક્ષમતા ઓછી થઇ જશે તો તેનો ભાર લિવર પર પડવા લાગશે. લિવરનું પાયાનું કાર્ય શરીરમાં સંગ્રહાયેલી ચરબીનું ચયાપચય કરી શરીર માટે ઉર્જાનું સર્જન કરવાનું છે. જ્યારે લિવરને કિડનીનું કામ કરવું પડશે તો પોતાનું આ કાર્ય સરખી રીતે નહી કરી શકે. પરિણામે બહુ ઓછી ચરબીનું ચયાપચય થશે અને શરીરમાં વધારે પડતી ચરબી સંગ્રહાતા વજન ઓછું થવાની ક્રિયા અટકી જશે. પાણી કબજિયાતની તકલીફમાં પણ રાહત આપે છે. જો તમારું વજન વધારે છે તો તમારે પાતળી વ્યક્તિની સરખામણીએ વધુ પાણી પીવું પડશે. જ્યારે શરીર ઓછું પાણી લે છે ત્યારે તેને જોઇતું પાણી તે અંદરનાં સ્ત્રોતોમાંથી ખેંચવા લાગે છે. વ્યક્તિએ સરેરાશ દિવસમાં ઓછામાં ઓછું 8 ગ્લાસ પાણી પીવું જોઇએ. જો તમે કસરત કરતા હોવ તો 8 ગ્લાસથી વધુ પાણી પીવુ શરીરની ચરબીને રોકવા જરૂરી છે.